Απόφαση της Επιτροπής
της 10ης Οκτωβρίου 2003
για τροποποίηση της απόφασης 93/52/ΕΟΚ για την αναγνώριση ορισμένων ιταλικών επαρχιών ως επίσημα απαλλαγμένων από τη βρουκέλλωση
[κοινοποιηθείσα υπό τον αριθμό Ε(2003) 3562]
(Κείμενο που παρουσιάζει ενδιαφέρον για τον ΕΟΧ)
(2003/732/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/68/ΕΟΚ της Επιτροπής, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές αιγοπροβάτων(1), όπως τροποποιήθηκε τελευταία από την οδηγία 2003/50/ΕΚ(2), και ιδίως το παράρτημα A κεφάλαιο 1 μέρος II,
Εκτιμώντας τα ακόλουθα:
(1) Στην Ιταλία, στην περιφέρεια της Λομβαρδίας (επαρχίες Bergamo, Brescia, Como, Cremona, Lecco, Lodi, Mantova, Milano, Pavia, Sondrio και Varese) και στην επαρχία του Trento, η βρουκέλλωση (Brucella melitensis) δηλώνεται υποχρεωτικά τουλάχιστον τα τελευταία πέντε χρόνια.
(2) Στις επαρχίες Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese και Trento, τουλάχιστον 99,8 % των εκμεταλλεύσεων εκτροφής αιγοπροβάτων είναι επίσημα απαλλαγμένες από την βρουκέλλωση. Οι επαρχίες αυτές αναλαμβάνουν επιπλέον να τηρήσουν τους όρους που προβλέπονται στο παράρτημα A κεφάλαιο 1 μέρος II σημείο 2 της οδηγίας 91/68/ΕΟΚ.
(3) Οι επαρχίες Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese και Trento πρέπει συνεπώς να αναγνωρισθούν ως επίσημα απαλλαγμένες από την βρουκέλλωση (Brucella melitensis).
(4) Η απόφαση 93/52/ΕΟΚ της Επιτροπής(3), όπως τροποποιήθηκε τελευταία από την απόφαση 2003/237/ΕΚ(4), πρέπει να τροποποιηθεί αναλόγως.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα IΙ της απόφασης 93/52/ΕΟΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 10 Οκτωβρίου 2003.